Document ID: 32006R1029

NEUVOSTON ASETUS (EY) N:o 1029/2006,
annettu 19 päivänä kesäkuuta 2006,
tietyistä siipikarjan kaupan pitämisen vaatimuksista annetun asetuksen (ETY) N:o 1906/90 muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon siipikarjanliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2777/75 (1) ja erityisesti sen 2 artiklan 2 kohdan,
ottaa huomioon komission ehdotuksen,
sekä katsoo seuraavaa:
(1)
Terveyttä koskevista ongelmista tuoreen siipikarjanlihan tuotannossa ja markkinoille saattamisessa 15 päivänä helmikuuta 1971 annettu neuvoston direktiivi 71/118/ETY (2) on kumottu 1 päivästä tammikuuta 2006 Euroopan parlamentin ja neuvoston direktiivillä 2004/41/EY (3) ja korvattu elintarvikehygieniasta 29 päivänä huhtikuuta 2004 annetulla Euroopan parlamentin ja neuvoston asetuksella (EY) N:o 852/2004 (4) sekä eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annetulla Euroopan parlamentin ja neuvoston asetuksella (EY) N:o 853/2004 (5).
(2)
Kuluttajalle myytäväksi tarkoitettujen elintarvikkeiden merkintöjä, esillepanoa ja mainontaa koskevan jäsenvaltioiden lainsäädännön lähentämisestä 18 päivänä joulukuuta 1978 annettu neuvoston direktiivi 79/112/ETY (6) on kumottu ja korvattu myytäväksi tarkoitettujen elintarvikkeiden merkintöjä, esillepanoa ja mainontaa koskevan jäsenvaltioiden lainsäädännön lähentämisestä 20 päivänä maaliskuuta 2000 annetulla Euroopan parlamentin ja neuvoston direktiivillä 2000/13/EY (7).
(3)
Neuvoston asetuksessa (ETY) N:o 1906/90 (8) on useita viittauksia direktiiviin 71/118/ETY ja direktiiviin 79/112/ETY. Selvyyden vuoksi mainittuja viittauksia on aiheellista mukauttaa. Samoin ilmaisun ”ruho” määritelmä olisi mukautettava asetuksen (EY) N:o 853/2004 liitteessä III olevan II jakson IV luvun 7 kohdan c alakohdan mukaisesti.
(4)
Asetuksen (ETY) N:o 1906/90 1 artiklan 3 kohdan toisessa luetelmakohdassa suljetaan mainitun asetuksen soveltamisalan ulkopuolelle 71/118/ETY II osaston 3 artiklan II kohdassa tarkoitetut myyntitavat. Viimeksi mainittu säännös käsittelee jäsenvaltioille valinnaista poikkeusta, joka koskee alle 10 000 linnun tuotantoa. Vaikka asetuksiin (EY) N:o 852/2004 ja (EY) N:o 853/2004 sisältyy poikkeus, joka ei ole valinnainen eikä rajoitu tiettyyn lintujen määrään, asetuksessa (ETY) N:o 1906/90 olisi kuitenkin säilytettävä samanlainen valinnainen poikkeus, joka on direktiivin 71/118/ETY 3 artiklan II kohdassa ja joka rajoittuu koskemaan tiettyä lintujen määrää.
(5)
Asetuksen (ETY) N:o 1906/90 6 artikla sisältää viittauksen terveysmerkinnöistä suurissa tuoreen siipikarjanlihan pakkauksissa 3 päivänä syyskuuta 1980 annettuun komission direktiiviin 80/879/ETY (9). Mainittu direktiivi on kumottu terveyttä koskevista ongelmista tuoreen siipikarjanlihan kaupassa annetun direktiivin 71/118/ETY muuttamisesta ja saattamisesta ajan tasalle 17 päivänä joulukuuta 1992 annetulla neuvoston direktiivillä 92/116/ETY (10). Kyseinen viite on aiheeton, ja se olisi poistettava.
(6)
Asetus (ETY) N:o 1906/90 olisi sen vuoksi muutettava tämän mukaisesti,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1906/90 seuraavasti:
1)
Muutetaan 1 artikla seuraavasti:
a)
3 kohta seuraavasti:
”3. Tätä asetusta ei sovelleta
a)
yhteisöstä vietävään siipikarjanlihaan,
b)
eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annetussa Euroopan parlamentin ja neuvoston asetuksessa (EY) N:o 853/2004 (11) tarkoitettuun siipikarjaan, jonka sisäelinten poistamista on lykätty.
b)
lisätään kohta seuraavasti:
”3 a Jäsenvaltiot voivat poiketa tämän asetuksen vaatimuksista tapauksissa, joissa tuottaja toimittaa suoraan pieniä määriä siipikarjan lihaa asetuksen (EY) N:o 853/2004 1 artiklan 3 kohdan d alakohdan mukaisesti, ja vuosituotanto on alle 10 000 lintua.”
2)
Muutetaan 2 artikla seuraavasti:
a)
korvataan 2 kohta seuraavasti:
”2.
’ruholla’ 1 artiklan 1 kohdassa mainittujen lintulajien koko ruumista verenlaskun, kynimisen ja sisäelinten poiston jälkeen; munuaisten poisto on kuitenkin valinnaista; ruho, josta on poistettu sisäelimet, voidaan tarjota myytäväksi joko ilman sisälmyksiä tai siten, että muut eläimenosat, toisin sanoen sydän, maksa, lihasmaha ja kaula, on pantu vatsaontelon sisään;”
b)
korvataan 4 kohta seuraavasti:
”4.
’valmiiksi pakatulla siipikarjanlihalla’: myytäväksi tarkoitettujen elintarvikkeiden merkintöjä, esillepanoa ja mainontaa koskevan jäsenvaltioiden lainsäädännön lähentämisestä 20 päivänä maaliskuuta 2000 annetulla Euroopan parlamentin ja neuvoston direktiivin 2000/13/EY (12) 1 artiklan 3 kohdan b alakohdassa säädettyjen edellytysten mukaisesti pakattua siipikarjanlihaa;
3)
Korvataan 4 artiklan johdantolause seuraavasti:
”Direktiivin 2000/13/EY mukaisesti annetuissa kansallisissa säännöissä edellytettyjen merkintöjen lisäksi on mainitun direktiivin 13 artiklan 1 kohdan b alakohdassa tarkoitetuissa kaupallisissa saateasiakirjoissa oltava seuraavat lisämerkinnät:”
4)
Muutetaan 5 artikla seuraavasti:
a)
korvataan 1 maininta ”direktiivi 79/112/ETY” maininnalla ”direktiivi 2000/13/EY”
b)
korvataan 2 kohta seuraavasti:
”2. Tuoreen siipikarjanlihan vähimmäissäilyvyyden päivä on korvattava viimeisellä käyttöpäivällä direktiivin 2000/13/EY 10 artiklan mukaisesti.”
c)
korvataan 3 kohdan d alakohta seuraavasti:
”d)
teurastamon tai leikkaamon rekisteröintinumero asetuksen (EY) N:o 853/2004 4 artiklan mukaisesti, paitsi jos lihat paloitellaan ja luut poistetaan myyntipaikalla mainitun asetuksen 4 artiklan 2 kohdan d alakohdan mukaisesti;”
d)
korvataan 4 ja 5 kohta seuraavasti:
”4. Direktiivin 2000/13/EY 14 artiklaa sovelletaan 3 kohdassa tarkoitettuihin merkintöihin, kun siipikarjanliha myydään pakkaamattomana, paitsi jos lihat paloitellaan ja luut poistetaan myyntipaikalla direktiivin 853/2004/EY 4 artiklan 2 kohdan d alakohdan mukaisesti ja mikäli lihat paloitellaan ja luut poistetaan tällä tavoin kuluttajan pyynnöstä ja tämän läsnä ollessa.
5. Yksityiskohtaiset säännöt direktiivin 2000/13/EY 3 artiklan 1 kohdan 1 alakohdassa tarkoitetun myyntinimikkeen merkitsemisestä voidaan antaa asetuksen (ETY) N:o 2777/75 17 artiklassa tarkoitettua menettelyä noudattaen.”
5)
Korvataan 6 artikla seuraavasti:
”6 artikla
Poiketen siitä, mitä 3, 4 ja 5 artiklassa säädetään, siipikarjanlihaa ei tarvitse luokitella eikä mainituissa artikloissa mainittuja lisämerkintöjä tarvitse tehdä, jos kyseessä on toimitus leikkaamoon tai jalostuslaitokseen.”
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 19 päivänä kesäkuuta 2006.

Labels: 3
17